Vestlandet

Vestlandet is één van de vuyf grote geografische regio's (Noors: landsdel, mv. landsdeler) van Noorweegn, geleegn in 't westn van 't land langst d' Atlantische kust. 't Bestoat uyt de fylker Rogaland, Vestland en Møre og Romsdal. De grotste stad is Bergn.

Met uytzoenderynge van de Jæren-vlakte in 't uyterste zuydn is Vestlandet styf bergachtig. 't Hoogste punt is Store Skagastølstind, 2.405 meter hoge. 't Ligt ip de grenze tusschn de gemeente Luster en Årdal en makt deel uyt van 't Hurrungane-gebergte.  

Der zyn vele fjordn in Vestlandet, lyk Hardangerfjord, Boknafjord en Sognefjord, de langstn.  Vele woatervaln stroomn de fjordn in. De ruwe kustlyne wordt beschermd door duyznde eilandn vo de kust. 

Vestlandet is één van de natste regio's van Europa. 't Nat klimoat is gedeeltelyk te dankn an de Golfstroom, die de regio ook e mildere wynter gift mè geweunlyk meer reegn of sneeuw. 

Categorie:Regio van Noorweegn